cyanic-selkie/wikianc huggingface dataset:
Samuilas Leščinskis
Biografija
Buvo vedęs Konstanciją Višnioveckytę (m. 1669), Kremeneco seniūno, kunigaikščio Jurgio Višnioveckio (m. 1641) ir Efrosinijos Tarnovskos (m. 1645) vienintelę dukterį, nuo santuokos su kuria vaikų neturėjo.
Kūryba
Po Čiudnovo mūšio su Rusijos armija Samuilas Leščinskis 1661 metais parašė poemą „Potrzeba z Szeremetem, hetmanem moskiewskim, i z Kozakami w roku Pańskim 1660 od Polaków wygrana“. 1674 metais lenkų pergalės Chotyno mūšyje garbei buvo išleista poema „Classicum nieśmiertelnej sławy po szczęśliwej i niesłychanej victoriej pod Hocimiem dnia XI Novembra R. P. 1673 otrzymanej“. Lenkijos karaliaus Jono Sobieskio garbei parašė „Carmen ojczyste“ (liko tik rankraštyje).
Manakara
Manakara  – miestas pietryčių Madagaskare, Indijos vandenyno pakrantėje, prie Manakaros upės žiočių. Vatovavio-Fitovinanio regiono centras. Yra nedidelis jūrų uostas, oro uostas, ateina geležinkelis iš Fianarancoa (bėgiai kerta oro uostą).
Varnių valsčius
Varnių valsčius (viduramžiais Medininkų valsčius) – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Varniai.
Istorija
Valsčius minimas XIV a. Medininkų žemėje. XV a. Ldk Vytautas valsčių perdavė Žemaičių vyskupui. Atkurtas XIX a. Kauno gubernijoje. 1947 m. dalis teritorijos perduota naujam Janapolės valsčiui. Valsčius panaikintas 1950 m. birželio 20 d., jo teritorija priskirta Varnių rajonui (8 apylinkės).
Vaidenų valsčius
Vaidenų valsčius (, nuo 1939 m. Amtsbezirk Wodehnen) – buvęs administracinis-teritorinis vienetas Karaliaučiaus krašte.
Istorija
Įkurtas 1874 m. balandžio 15 d. Panaikintas II pasaulinio karo pabaigoje.
Trapėnų valsčius
Trapėnų valsčius (, nuo 1939 m. Amtsbezirk Trappen) – du administraciniai-teritoriniai vienetai (kaimo ir girininkijos), buvę Karaliaučiaus krašte.
Istorija
1874 m. balandžio 15 d. įkurti du Trapėnų valsčiai – kaimo (Dorf Trappönen, nuo 1939 m. Trappen-Dorf) ir girininkijos (Forstamt Trappönen, nuo 1939 m. Trappen-Forst). Abu panaikinti II pasaulinio karo pabaigoje.
Derevna (reikšmės)
Derevna vadinamos Baltarusijos gyvenvietės:
2020 m. NBA naujokų birža
miniatiūra|202x202px|2020 m. NBA naujokų biržos logotipas 2020 m. NBA naujokų birža – Nacionalinės krepšinio asociacijos (NBA) naujokų birža, vykusi 2020 m. lapkričio 18 d. Iš pradžių buvo numatyta, kad naujokų birža bus surengta birželio 25 d., tačiau dėl tebesitęsiančios COVID-19 pandemijos ji buvo surengta 2020 m. lapkričio 18 d. Tai buvo pirmoji naujokų birža nuo 1975 m., kuri vyko ne birželio mėn.
Šaukimai
dešinėje|miniatiūra|431x431px|[[Anthony Edwards pirmuoju numeriu pasirinko Minesotos „Timberwolves“.]] dešinėje|miniatiūra|292x292px|[[James Wiseman antruoju numeriu pasirinko Golden State Warriors.]] dešinėje|miniatiūra|271x271px|[[LaMelo Ball trečiuoju numeriu pasirinko Šarlotės „Hornets“.]]
Stajėtiškis
Stajėtiškis – kaimas Švenčionių rajono savivaldybėje, 6 km nuo Adutiškio. Stūkso Stajėtiškio piliakalnis.
Žemaičių Kalvarijos valsčius
Žemaičių Kalvarijos valsčius – buvęs administracinis-teritorinis vienetas šiaurės vakarų Lietuvoje. Centras – Žemaičių Kalvarija.
Istorija
Valsčius gyvavo neilgai XX a. tarpukariu.
Tautinė sudėtis
1923 m. gyveno 3 485 žmonės:
Čamiarai
Čamiarai – kaimas vakarų Baltarusijoje, 5 km į vakarus nuo Slanimo.
Istorija
XIX a. buvo kaimas, Slanimo apskrities Čamiarų valsčiaus centras.
Varnų valsčius
Varnų valsčius – buvęs administracinis-teritorinis vienetas Karaliaučiaus krašte.
Istorija
Įkurtas 1874 m. balandžio 15 d. Panaikintas II pasaulinio karo pabaigoje.
Music of the Spheres
Music of the Spheres – devintasis britų roko grupės „Coldplay“ studijinis albumas, išleistas 2021 m. spalio 15 d. Albumui pristatyti išleisti trys singlai: „Higher Power“, „My Universe“ ir „Let Somebody Go“, taip pat, tai – antrasis grupės albumas, kurio tematika pasakoja apie kosmosą (pirmasis buvo 2005 m. išleistas „X&Y“).
2021 m. vykusiuose „Grammy“ apdovanojimuose daina „Higher Power“ nominuota geriausio grupinio pop atlikimo kategorijoje. Sekančiais metais, pats albumas susilaukė nominacijų metų albumo ir geriausio vokalinio pop albumo kategorijose, o daina „My Universe“ – geriausio grupinio pop atlikimo.
Dainų sąrašas
„Coldplay“ dainų autoriai yra Guy Berryman, Jonny Buckland, Will Champion ir Chris Martin.
Kūrybinė grupė
Coldplay Papildomi vokalistai Papildomi muzikantai Techninis personalas
Morondava
Morondava  – miestas vakarų Madagaskare, Mozambiko sąsiaurio pakrantėje, prie Morondavos upės žiočių; Menabės regiono administracinis centras. Plentas į Ancirabę, oro uostas. Tarp pakrantės gyvenviečių plaukioja pirogos. Turistinis centras – 150 km į šiaurę nuo Morondavos prasideda Cinži de Bemarahos gamtos draustinis, apylinkėse yra Andranomenos draustinis, Kirindžio miškas, baobabų alėja.
Ping An International Finance Center
Ping An International Finance Center  – dangoraižis, stovintis Futiano verslo rajone, Šendžene, Guangdonge, Kinijoje. Rangovas – „Ping An Insurance“, architektai – „Kohn Pedersen Fox“.
Pastatas statytas 2010–2017 m. 2013 m. kovo 15 d. statybų procesas buvo sustabdytas įtarus naudojant betoną iš neapdoroto jūros smėlio, galinčio sukelti plieno konstrukcijų koroziją. Statybų darbai atnaujinti atlikus mėginių tyrimus. Tai vienas aukščiausių pastatų pasaulyje, jo aukštis 599 m. Pagal pirminį pastato bendrąjį planą ant stogo turėjo būti įrengta 60 metrų antena, kuri dangoraižį būtų pavertusi aukščiausiu Kinijoje. Tačiau 2015 m. vasario mėn. antenos buvo atsisakyta dėl galimų trukdžių aviaciniams skrydžiams.
Lietuvos futbolo varžybos 1989 m.
Lietuvos futbolo varžybos 1989 m.
Aukščiausioji lyga
Pereinamosios rungtynės:
I lyga
Teisę žaisti aukščiausiojoje lygoje kitame sezone iškovojo Tauras Šiauliai ir Panerys Vilnius.
Nuodėmingoji Biblija
Nuodėmingoji Biblija, Gašlioji Biblija , arba Nusidėjėlių Biblija – karališkųjų spaustuvininkų Roberto Barkerio ir Martino Lukaso 1631 m. Londone atspausdintas Karaliaus Jokūbo versijos Biblijos (1611) leidimas. Pavadinimas kilo iš rinkėjų padarytos spaudos klaidos: Dešimtyje Dievo įsakymų (Iš 20-14) vietoj „Nesvetimauk“ (Thou shalt not commit adultery) „Nuodėmingojoje Biblijoje“ parašyta „Svetimauk“ (Thou shalt commit adultery).
Praėjus metams po „Nuodėmingosios Biblijos“ išleidimo abiem spaustuvininkams buvo iškeltos bylos karališkajame Žvaigždžių salės teisme, paskirtos 300 £ (2021 m. apie 53 144 £) baudos ir atšauktos spausdinimo privilegijos.
Originalas
Exodus 20:14 <…>
miniatiūra|270x270px|Septintas [[Dešimt Dievo įsakymų|Dievo įsakymas „Nuodėmingojoje Biblijoje“ – Thou shalt commit adultery („Svetimauk“)]]
Vertimas
Išėjimo 20-14 <…>
(Iš Karaliaus Jokūbo versijos vertimo į lietuvių kalbą (išskyrus klaidą 1631 m. leidime).
Šarūnas Valentinavičius
Šarūnas Valentas Valentinavičius (1939 m. sausio 3 d. Šiauliuose – 2021 m. kovo 17 d. Vilniuje ) – Lietuvos žurnalistas.
Biografija
Gimė Šiauliuose, vėliau persikėlė gyventi į Šiluvą. Pokariu jis su šeima keliskart keitė gyvenamąją vietą, kad išvengtų tremties – persikėlė į Kretingą, o vėliau į Kauną. 1961 m. baigė Lietuvos Veterinarijos Akademiją, įgijo veterinarijos gydytojo specialybę. Iš pradžių dirbo veterinarijos gydytoju Raseinių rajone, vėliau „Zoovettiekime“, o nuo 1970 metų – Žemės ūkio ministerijos Sodininkystės-bitininkystės treste vyriausiu veterinarijos gydytoju.
Nuo 1982 m. pradėjo žurnalistinį darbą, kurį tęsė iki 2000 metų. Iš pradžių dirbo Lietuvos televizijoje, spaudos atstovu Vilniaus miesto savivaldybėje, „Valstiečių laikraštyje“. Kurį laiką vedė laidą „Atgimimo banga“, o ją panaikinus, organizavo „Gyvą atgimimo bangą“ ant žuvusių per Sausio 13-ąją kalnelio. Be to, bendradarbiavo Amerikos lietuvių „trečiosios emigrantų bangos“ savaitraštyje „Infotiltas“, kuriame rengė komentarus bei politinę-ekonominę įvykių apžvalgą Lietuvoje.
Kelerius metus vadovavo Vilniaus Sąjūdžiui. Prasidėjus „perestroikai“ savo laidose stengėsi parodyti netvarką kolūkiuose, tuometinės valdžios piktnaudžiavimą, vagystes, grobstymus, nesiskaitymą su kolūkiečiais. Iki mirties aktyviai dalyvavo Lietuvos laisvės kovotojų sąjungos veikloje.
Neve Campbell
Neve Adrianne Campbell ( g. 1973 m. spalio 3 d. Guelfas, Ontarijas, Kanada ) – Kanados aktorė, labiausiai žinoma dėl Sidney Prescott vaidmens Wes Craven siaubo filmų trilogijoje Klyksmas.
Trumpa biografija
Neve Campbell gimė Guelfe, Ontarijuje, Kanadoje, emigrantų iš Europos šeimoje. Jos motina buvo kilusi iš Amsterdamo, Olandijos, o tėvas – iš Glazgo, Škotijos. Tėvai išsiskyrė, kai Neve buvo dveji metai. Kadangi šeimoje buvo keturi vaikai – Neve, Kristianas, Aleksas ir Damianas – tėvai pasidalino jų globą. Neve ir jos brolis Kristianas daugiausiai laiko praleisdavo su tėvu, o kiti du – su motina.
Šeimoje buvo daug su vaidyba susijusių žmonių. Tėvas dėstė dramos mokyklose, seneliai turėjo nuosavą teatrą Nyderlanduose, o proseneliai taip pat buvo aktoriai. Greičiausiai tai ir lėmė Neve karjerą.
Būdama devynerių ji išvyko mokytis į Kanados nacionalinę baleto mokyklą, kur vėliau gavo vaidmenis spektakliuose „Spragtukas“ ir „Miegančioji gražuolė“. Būdama penkiolikos, ji šokius iškeitė į vaidybą ir atliko vaidmenį „Operos fantome“, Pantages teatre, Toronte.
1995 m. Neve ištekėjo už kanadiečio aktoriaus Jeff Colt, kuris tuo metu dirbo bare, tačiau 1998 m. išsiskyrė. 2007 metais ji antrą kartą ištekėjo už britų aktoriaus John Light, su kuriuo susipažino filmuojant „Investigating Sex“.
Karjera
Pirmas didesnis Neve vaidmuo televizijoje buvo seriale jaunimui „Catwalk“, kuriame ji vaidino nuo 1992 iki 1994 m. Dar labiau išgarsėjo atlikusi pagrindinį vaidmenį seriale „Party of Five“ (1994–2000 metais). 1996 m. vaidino filme „Raganų klubas“ ir netrukus buvo pakviesta atlikti pagrindinį vaidmenį siaubo filmų trilogijoje „Klyksmas“. Kiti žymesni jos vaidmenys buvo filmuose „Laukinės aistros“ ir „Trečias nereikalingas“.
1998 m. Neve pateko į žurnalo „Empire“ „100 seksualiausių 1998 m. kino žvaigždžių“ sąrašą ir jame užėmė trečiąją vietą, o žurnalo „Maxim“ „Hottest Women in Horror Movies“ paskelbtame sąraše – 8 vietą.
Apdovanojimai
Saturno apdovanojimas
Blockbuster Entertainment Awards
Family Film Awards
MTV kino apdovanojimai
Prism Awards
Bank of China Tower
Dizainą sukūrė kinų kilmės amerikietis architektas I. M. Pei. Pastato aukštis – 315 m, su dviem antenomis – atitinkamai 367 m. Pastato statybos baigtos 1990 m. Pastatas išbuvo aukščiausiu Honkonge ir Azijoje nuo 1990 iki 1992 m. Kurį laiką tai buvo aukščiausias pastatas pasaulyje už JAV ribų.
Dangoraižis išsiskiria futuristiniu ir neįprastu dizainu, dėl kurio jis tapo populiarus tarp miesto gyventojų ir lankytojų.
Pastato adresas: 1 Garden Road, Centrinis Honkongas.
Otonas Laniauskas
Ottonas Laniauskas (g. 1942 m. gruodžio 5 d.) – lietuvių teatro ir kino aktorius.
1963–1967 m. mokėsi Lietuvos valstybinėje konservatorijoje, Aktoriaus meistriškumo fakultete (dėst. Irena Vaišytė, Vytautas Čibiras, Zenonas Buožis, Albinas Budnikas, Rolandas Butkevičius)
1967–1993, 1995–2001 m. dirbo Lietuvos nacionaliniame dramos teatre. Nuo 1967 metų dalyvauja radijo vaidinimuose, televizijos laidose, skaitovų vakaruose, filmų garsinimuose. Dubliavo apie 300 meninių filmų.
Low (David Bowie albumas)
„Low“ – 1977 m. kompanijos „RCA Records“ išleistas vienuoliktasis studijinis britų atlikėjo David Bowie albumas. Jis įrašinėtas tuo metu, kai Bowie nusprendė vykti į Vakarų Berlyną, kur vyko dalis albumo įrašinėjimų sesijų. Be to, jis pažymėjo jo atsigavimą po chroniško narkotikų vartojimo bei nestabilios asmenybės problemų. Albumas tapo pirmuoju iš trijų Berlyno trilogijos albumų, kuris buvo kurtas kartu su Brian Eno, bei prodiuseriu Tony Visconti. Tiesa, daugiausiai buvo įrašytas Prancūzijoje, tačiau čia Bowie plačiai naudojo tuometines elektroninės muzikos naujoves, kas būdinga ir tolimesniems albumams „"Heroes"“ (1977) bei „Lodger“ (1979).
Pradžioje kritikų buvo vertinamas įvairiai, tiek neigiamai, tiek teigiamai, tačiau per laiką įgijo vieno geriausių atlikėjo albumų titulą. 2020 m. žurnalas „Rolling Stone“ įrašui skyrė 206–ąją vietą savo geriausių visų laikų albumų sąraše.
Dainų sąrašas
Visas dainas parašė David Bowie, išskyrus kur pažymėta.
Kūrybinė grupė
Papildomi muzikantai
Derevna (Slanimas)
Derevnà – agromiestelis vakarų Baltarusijoje, 15 km į šiaurės rytus nuo Slanimo. Apylinkės centras.
Stakariškės
Stakariškės – viensėdis Vilniaus rajono savivaldybėje, 5 km į šiaurę nuo Sužionių, tuoj į šiaurę nuo Našiūnų, į pietus nuo Viranglio ežero.
Estijos prezidentas
Estijos prezidentas – aukščiausias politinis postas Estijoje (iki 1938 m. – Estijos valstybės vadovo institucija).
Estija yra parlamentinė respublika, kurioje prezidentui suteikiamos simbolinės galios be sprendžiamų galių. Šalies prezidentas privalo sustabdyti savo narystę politinėse partijose ir judėjimuose. Jam pradėjus eiti prezidento pareigas, visos kitos jo vadovaujamos pareigos automatiškai sustabdomos. Šie saugikliai teoriškai turėtų padėti prezidentui būti nepriklausomam.
Estijos prezidentą 5 metų kadencijai renka šalies parlamentas Riigikogu arba paskirtas rinkimų komitetas. Rinkimuose balsuojama už du kandidatus ir išrenkamas gavęs daugiau nei pusę balsų.
Šalies prezidentu tas pats asmuo gali būti neribotą kadencijų skaičių, tik ne daugiau nei dvi iš eilės.
Dabartinis šalies prezidentas yra Alaras Karisas, išrinktas 2021 m. rugpjūčio 31 d.
Gyvenantys buvę šalies prezidentai
Šiuo metu gyvenantys buvę Estijos prezidentai:
Važininkų valsčius
Važininkų valsčius (, nuo 1939 m. Amtsbezirk Waschingen) – buvęs administracinis-teritorinis vienetas Karaliaučiaus krašte.
Istorija
Įkurtas 1874 m. balandžio 15 d. Panaikintas II pasaulinio karo pabaigoje.
Perfect Illusion
„Perfect Illusion“ – amerikiečių atlikėjos Lady Gaga pirmasis singlas iš penktojo studijinio albumo Joanne, išleistas 2016 m. rugsėjo 9 d. Gaga parašė ir prodiusavo šią dainą kartu su Kevin Parker, Mark Ronson ir BloodPop. Rugsėjo 20 dieną dainininkė pristatė dainos videoklipą, kurio premjera įvyko serialo Screem Queens premjeros metu, per amerikiečių FOX kanalą.
Įrašymas ir kompozicija
Lady Gaga parašė ir prodiusavo „Perfect Illusion“ kartu su Mark Ronson, Kevin Parker ir BloodPop. Daina įrašyta keliose studijose – Shangri La (liet. Šangri La) studijoje, Malibu, Kalifornijoje, Jungtinėse Valstijose. Prodiuseris Ronson sesijos metu sakė: „Lady Gaga yra labai įsijautusi ir įsitraukusi į kūrybos procesą. Ji mėgsta tik sėdėti prie pianino ir būgnų. Taip pat ji turi nuostabų balsą.“ Lyriškai, „Perfect Illusion“ yra apie „highest of highs and lowest of lows“ (liet. pakilimus ir nukritimus) santykiuose, kurie galiausiai tapo rūgštūs. Dėl to ir kilo šis dainos pavadinimas. Interviu su iHeartRadio metu Gaga dainą apibūdino taip: „ši daina kaip „moderni ekstazija“… Mes radome saldų, paprastą būdą kaip tai pavadinti. Mane užplūsta adrenalinas, kai kiekvieną kartą aš išgirstu šią dainą.“ Interviu su „Rolling Stone“ metu BloodPop teigė, kad: „tai roko daina, kuri privers jus šokti“. Rašymo metu žodžiai buvo keičiami kasdien.
Aiginiakos FC
„Aiginiakos FC“ – Graikijos futbolo klubas iš Aiginijaus.
Perfect Illusion
Išleidimas ir kūryba
2016 m. gegužės mėnesį portalas „Idolator“ rašė, kad Gaga dirba studijoje kartu su Ronson, taip pat su BloodPop ir Kevin Parker. Mark Ronson vėliau į savo paskyrą socialiniame tinklalapyje „Instagram“ įkėlė nuotrauką, kurioje buvo Lady Gaga, taip pat po ja parašyta „illusion“. Gaga, pasirodžiusi „iHeart“ medijoje atskleidė, kad bus išleista nauja muzika. Į tą patį socialinį tinklalapį įkėlė 12 nuotraukų, kurios sudarė mozaiką, atskleidžiančią dainos pavadinimą.
Aiginiakos FC
Istorija
Klubas įkurtas 1972 m. Ilgą laiką žaidė žemesniuose šalies divizionuose.
Perfect Illusion
Išleidimas ir kūryba
Singlas išleistas rugsėjo 9 dieną. Pirmiausiai pasirodė Niujorke, JAV, radijo stotyje „WKKF“ ir Sidnėjuje, Australijoje „KIIS“ 106.5. Data buvo atskleista per klaidą atlikėjos oficialiame puslapyje, šio puslapio koduose – keturios dainos ištraukų nuorodos. Gaga atskleidė singlo išleidimo datą per savo paskyras socialiniuose tinklalapiuose. Ji taip pat įkėlė nuotraukų koliažą, kuriose atlikėja matoma dainos kūrimo procese; matomi dainos žodžiai – „I don’t need eyes to see / I felt you touchin' me / High like amphetamine / Maybe you’re just a dream“. Kita nuotrauka („stopkadras“) pristatyta iš atlikėjos videoklipo, kuriame Gaga sėdi kitam žmogui ant pečių ir suka laidinį mikrofoną aplink publiką. „Paper“ žurnalo atstovė Carey O’Donnell singlo albumo viršelį pavadino ikonišku ir negailėjo komplimentų dėl sunkiojo metalo ir funk stiliaus išvaizdos. Iki išleidimo daina jau buvo pakilusi į pirmąją vietą „Billboard – Twitter Real-Time“ tope.
Aiginiakos FC
Istorija
Namų rungtynes žaidžia Aiginijaus miesto stadione.
Spalvinė gama
Mėlyna ir balta spalvos.
Perfect Illusion
Išleidimas ir kūryba
Rugsėjo 8 dieną atlikėja savo oficialiame puslapyje ir asmeninėse paskyrose socialiniuose tinklalapiuose „Instagram“ ir „Twitter“ pasidalino 16 sekundžių trukmės dainos ir videoklipo ištrauka.
Gaga pasirodė BBC Radio 1 radijo studijoje, rubrikoje Breakfast Show (liet. pusryčių šou) rugsėjo 9 dieną, kartu su šios laidos vedėju Nick Grimshaw ir pristatė singlą „Perfect Illusion“.
Komanda
Šaltinis - Qobuz
Kritika
„The Daily Telegraph“ žurnalistė Alice Vincent dainai skyrė keturis balus iš galimų penkių. Ji teigė: „mane džiugina, kad Lady Gaga grįžo į Just Dance stiliaus erą: paprasta, daina „užkabina“. Ši daina yra nuostabi šokių aikštelei ir užpildytam stadionui.“ Richard S. iš „The Guardian“ šlovino atlikėjos vokalą ir teigė, kad šiam vokalui nereikia jokios korekcijos, tačiau jis labiau iškritikavo dainos muziką.
Debiutas
Jungtinėse Valstijose tope Billboard Mainstream Top 40 „Perfect Illusion“ debiutavo 31 ir Billboard Adult Pop Songs – 32 vietoje, iš karto po to, kai daina buvo grojama iHeartMedia radijo stotyje. Tai tapo atlikėjos 16 daina, kuri debiutavo šiuose top’uose.
Daina debiutavo 14 vietoje Australijoje ir 31 vietoje Naujojoje Zelandijoje. „Perfect Illusion“ atsidūrė 12 vietoje Jungtinėje Karalystėje (UK Singles Chart). Remiantis „Music Week“, parduota 30 830 dainos kopijų. Daina debiutavo 4 vietoje UK Singles Downloads Chart ir 28 vietoje Official Audio Streaming Chart. Prancūzijoje (French Singles Chart) singlas pakilo į pirmą vietą, pardavus 2820 kopijų.
Videoklipas
Remiantis „New York Post“ šaltiniu, vaizdo klipas buvo filmuojamas dykumoje, kuri yra netoli Los Andželo. Filmavimas truko dvi dienas. Stilių kūrė ilgametis atlikėjos draugas ir dizaineris Brandon Maxwell. Videolipą režisavo Ruth Hogben ir Andrea Gelardin, kurie taip pat fotografavo singlo albumo viršelį. Savo socialinių tiklalapių paskyrose Lady Gaga paskelbė, kad vaizdo įrašo premjera vyks rugsėjo 20 dieną, serialo „Scream Queens“ premjeros metu per FOX televizijos kanalą.
Stakaučizna
Stakaučizna – viensėdis Širvintų rajono savivaldybėje, 5 km nuo Musninkų.
2019 m. Europos žaidynės
Antrosios Europos žaidynės 2019 – nuo 2019 m. birželio 21 d. iki birželio 30 d. Minske, Baltarusijoje vykusios Europos žaidynės. Žaidynių metu sportininkai rungėsi 23 sporto šakose (199 rungtys). Dešimtyje sporto šakų vyko kvalifikacinės varžybos į 2020 m. Vasaros olimpinėms žaidynėms Tokijuje, Japonijoje. Birželio 21 d. Minsko Dinamo stadione surengta atidarymo, o birželio 30 d. – uždarymo ceremonija.
Žaidimų logotipas yra „paparać-kvietka“ – paparčio žiedas. Papartis vaidina svarbų vaidmenį slavų kultūroje. Renginio šūkis – „Bright Year“, „Bright You“, kuris taip pat nurodo Baltarusijos Respublikos nacionalinį domeną ir oficialų tarptautinį sutrumpinimą BY. Baltarusijos šūkio ekvivalentas – frazė „Час яскравых перамог!“, rusų kalba „Время ярких побед!“.
Miesto rinkimai
dešinėje|miniatiūra| Minskas buvo išrinktas 2019 m. Europos žaidynių miestu Kelios šalys ir miestai išreiškė norą 2019 m. surengti antrąsias Europos žaidynes. 2015 m. gegužės 16 d. Neeilinės Generalinės Asamblėjos posėdyje Nyderlandai buvo patvirtinti kaip antrųjų Europos žaidynių 2019 m. organizatoriai. Žaidynės buvo numatytos septyniuose Nyderlandų miestuose, tačiau 2015 m. birželio 10 d. šalis pranešė, kad atsisako rengti Europos žaidynes dėl nepakankamo finansavimo. Po to kelios valstybės išreiškė susidomėjimą organizuoti žaidynes: Baltarusija (Minskas), Didžioji Britanija (Glazgas), Lenkija (Poznanė), Rusija (Kazanė ir Sočis), Turkija (Stambulas).
2015 m. lapkričio mėn. Rusija buvo paskelbta kaip būsima antrųjų Europos žaidynių šalis-organizatorė. Tačiau tuo pačiu metu WADA pradėjo tyrimą dėl dopingo skandalo Rusijoje, dėl kurio TOK atsisakė remti didžiųjų sporto renginių organizavimą Rusijoje, įskaitant antrąsias Europos žaidynes.
EOС Generalinės asamblėjos posėdyje, vykusiame Minske 2016 spalio 21 d. Minskas buvo pasirinktas kaip antrųjų Europos žaidynių rengėjas.
Transportas
2017 m. gruodžio 27 d. pradėtas rengti išsamus transporto paslaugų planas, pagrįstas ankstesnių olimpinių ir Europos žaidynių patirtimi Pekine, Londone, Baku. Pagrindinis plano tikslas buvo optimizuoti maršrutus taip, kad bet kuris dalyvis galėtų patekti į bet kurį stadioną ne ilgiau kaip per pusvalandį. Renginio metu traukiniai dažniau kursavo tarp Masiukovščina (Minsko arena), Baltarusijos (regatos trasa Zaslavlyje) ir Lošitsa (Čyžoŭka-Arena). Be to, esamas autobusų ir troleibusų maršrutų tinklas buvo papildytas 10-12 naujų maršrutų, kuriose kursavo apie 300 autobusų ir troleibusų. Viešasis transportas buvo ženklinamas žaidynių stilistika. EOC apmokėjo už sportininkų ir trenerių skrydį, taip pat apgyvendinimą ir maitinimą EOC svetingumo zonoje.
2018 m. spalio mėn. buvo paskelbta apie 4G ryšio įrengimą Minsko metro iki žaidynių pradžios. Keturiolika Minsko taksi kompanijų, taip pat keletas vyriausybinių ir administracinių departamentų pasirašė supratimo memorandumą, kad užtikrintų sąžiningas kainas žaidynių metu. Programoje dalyvaujantys taksi turėjo lengvai atpažįstamą logotipą.
Stadionai
dešinėje|miniatiūra| „Dinamo“ stadionas dešinėje|miniatiūra| Minsko arena dešinėje|miniatiūra| Čyžoŭka-Arena Atidarymo ir uždarymo ceremonijos vyko Minsko „Dinamo“ stadione.
Sportininkai, komandų atstovai bei personalas apsistojo 7500 žmonių galinčiame apgyvendinti Minsko universitete, o studentai žaidynių metu buvo iškeldinti į kitus būstus. Komandų atstovai taip pat apgyvendinti Marriott Hotel ir DoubleTree viešbučiuose.
Dalyvaujančios šalys
Žaidynėse dalyvavo 50 Europos olimpinių komitetų narių.
Sporto šakos
Iš viso buvo sudaryta 15 sporto šakų grupių: šaudymas iš lanko, badmintonas, 3x3 krepšinis, dziudo ir kiti. Po 2015 m. Europos žaidynių buvo panaikintos kelios sporto šakos: visi vandens sportai, BMX bei kalnų dviračių lenktynės, fechtavimas, Teikvondo, triatlonas ir visi tinkliniai. Dešimtyje sporto šakų vyko kvalifikacinės varžybos į 2020 m. Vasaros olimpines žaidynes Tokijuje, Japonijoje.
Tvarkaraštis
Žaidynių tvarkaraštį sudarė 199 renginiai.
Rinkodara
Antrojo Europos žaidynių Minske logotipas tapo Kupalos ugnis ir „paparat-kvetka“ papartis, kuris vaidina svarbų vaidmenį slavų kultūroje. Pasak legendos papartis žydi kartą per metus vidurnakčio metu Kupala naktį. Kas pamatyto šį žydėjimą, įgauna didelius sugebėjimus ir talentus.
Talismanas
Dėl Europos žaidimų talismano kūrimo 2017 m. rudenį buvo paskelbtas atviras respublikinis konkursas, kurime galėjo dalyvauti kiekvienas. Iš profesionalų ir mėgėjų gauta virš 2 000 pasiūlymų. Laimėtojas buvo viešai pristatytas Minske, 2018 m. lapkričio 29 d. Talismanu tapo laputė „Lesik“, dėvinti marškinėlius ir šortus su žaidimų logotipo spalvomis, ir dėvinti batelius bei beisbolo kepuraitę su žaidimų šūkiu.
Fakelas
Prieš žaidynių pradžią buvo suplanuota fakelo nešimo kelionė „Taikos liepsna“. Be tradicinio bėgimo su fakelu, taip pat vyko kūrybiniai pasirodymai. Fakelo kelionė truko 50 dienų ir nukeliavo 7 700 km. Kelionėje buvo 450 fakelo nešėjų, 100 savanorių bei 10 liepsnos saugotojų. Fakelo kelionė prasidėjo gegužės 3 d. Romoje.
Fakelą sukūrė Julia Braičuk, jis sveria 1,7 kg ir yra 81 cm aukščio bei pagamintas iš nerūdijančio plieno ir gali būti pritvirtintas prie dviračio arba neįgaliųjų vežimėlio.
Asmenukių konkursas
2018 m. spalio 25 d. – gruodžio 28 d. vyko asmenukių konkursas žaidynių tema. Nugalėtojai buvo apdovanoti „Belteleradiocompany“ diplomais, bilietais į Europos žaidynių Minske renginius ir oficialios Baltarusijos Respublikos komandos atributika.
Pašto ženklai
2019 m. vasario 1 d. Belposhta, Baltarusijos pašto tarnyba, išleido oficialią žaidynių pašto ženklų seriją. Išleisti keturi piešiniai vaizduojantys dviratininką, bėgiką, raitelį ir šokėją, juos sukūrė Marina Vitkovskaya. Išleidimo dieną Minsko rotušėje įvyko oficiali išleidimo ceremonija.
Lietuva antrose Europos žaidynėse
Eiliniame Lietuvos tautinio olimpinio komiteto (LTOK) Vykdomojo komiteto posėdyje buvo nuspręsta Lietuvos komandos sudėtis. Oficialią Lietuvos komandą sudaro 73 sportininkai, 30 trenerių, 4 komandų vadovai, 11 medikų, 3 delegacijos vadovai ir 10 komandą aptarnaujančio personalo. LTeam komandoje Lietuvą atstovavo 31 moteris ir 42 vyrai, 13 sporto šakų atstovai. Iš Lietuvos delegaciją sudarė 131 asmuo.
Lietuvos sportininkai iškovojo 3 medalius:
Transliavimo teisės
2019 m. vasario mėn. Ispanijos įmonė „International Sports Broadcasting“ buvo pasirinkta kaip pagrindinė žaidimų transliuotoja. Ši bendrovė transliavo ir pirmąsias Europos žaidynes Baku. 2019 m. kovo mėn. ISB buvo leista pardavinėti žaidynių transliavimo teises visame pasaulyje, 117 šalių įgijo stebėjimo teises.
Olimpinės kvotos
Žaidynėse išdalinti dvidešimt du kelialapiai į 2020 m. vasaros olimpines žaidynes:
Kaišiadorių valsčius
Kaišiadorių valsčius – buvęs administracinis-teritorinis vienetas dabartinės vidurio rytų Lietuvos teritorije. Centras – Kaišiadorys.
Istorija
Valsčius įkurtas po I pasaulinio karo. 1918 m. lapkričio 23 d., dar tebesant okupantų vokiečių daliniams, Kaišiadorių klebono kun. A. Varno pastangomis įkurtas Kaišiadorių valsčiaus komitetas. 1947 m. dalis valsčiaus teritorijos perduota Gegužinės valsčiui. Kaišiadorių valsčius panaikintas 1950 m. birželio 20 d., jo teritorija perduota Kaišiadorių rajonui (6 apylinkės).
Lietuvos futbolo varžybos 1988 m.
Lietuvos futbolo varžybos 1988 m.
I lyga
Teisę žaisti aukščiausiojoje lygoje kitame sezone iškovojo Neris Vilnius ir Sirijus Klaipėda.
Elizabeth Olsen
Elizabetė Čeis Olsen (, g. ) – JAV aktorė.
Sambava
Sambava  – miestas šiaurės rytų Madagaskare, Indijos vandenyno pakrantėje, į pietryčius nuo Ancirananos; Savos regiono administracinis centras. Yra oro uostas, plentai į Ancirananą, Antalahą. Apylinkėse auginama vanilė, kokospalmės, ryžiai, verčiamasi gyvulių auginimu. Netoli Sambavos yra Marodzezio nacionalinis parkas.
Dead Is Dead
„Dead is Dead“ (liet. Miręs yra miręs) – tai ABC televizijos kuriamo serialo Dingę 5 sezono dvyliktoji serija. Tai kartu yra ir 98 šio serialo serija apskritai. „Dead is Dead“ JAV pirmą kartą transliuota 2009 balandžio 8, o JK balandžio 12 per Sky1. Epizodui scenarijų parašė Brian K. Vaughan ir Elizabeth Sarnoff, režisavo - Stephen Williams. Šioje serijoje tęsiamas praėjusiame epizode (Whatever Happened, Happened) užmegztas siužetas. Benas (Michael Emerson) prabunda po sąmonės praradimo, kurios neteko, kai San (Yunjin Ki) serijoje Namaste jį buvo partrenkusi. Su Benu pasisveikina Džonas (Terry O'Quinn), kurį, kaip Benas prisiminė buvo pats nužudęs. Benas prisipažįsta, kad sulaužė taisykles, grįždamas į salą, kurią paliko serijoje There's No Place Like Home, ir kad jis turi būti nubaustas „pabaisos“. Praeities intarpuose vaizduojama Beno praeitis, jo santykiai su jo dukra Aleks.
Zaumarų valsčius
Zaumarų valsčius – buvęs administracinis-teritorinis vienetas Karaliaučiaus krašte.
Istorija
Valsčius įkurtas 1722 m. Reformuotas kaip naujas valsčius 1874 m. balandžio 15 d. Panaikintas II pasaulinio karo pabaigoje.
Gelvės ežeras
Gelvės ežeras – ežeras Lietuvoje, Širvintų rajono šiaurės vakaruose, 2,5 km į šiaurės vakarus nuo Bagaslaviškio, 1 km į pietus nuo Žirnajų ežero. Ilgis šiaurės vakarų-pietryčių kryptimi 1,03 km, plotis iki 0,5 km. Altitudė 115,1 m. Giliausia vieta siekia 22,8 m. Ežero dubuo rininės kilmės. Kranto linija vingiuota, jos ilgis 2,9 km. Krantai daugiausia aukštoki, statūs, šiaurinis ir pietinis krantai žemi, pelkėti, šiauriniame krante yra terasų. Šiaurės vakarų ir pietinėje pakrantėse auga miškeliai, į vakarus plyti dirbami laukai. Iš pietų į šiaurės rytus Gelvės ežerą prateka Gelvės upelis link Žirnajų ežero.
Prie ežero įsikūrę Dūdų ir Gelvės kaimai.
Kietaviškių valsčius
Kietaviškių valsčius – buvęs administracinis-teritorinis vienetas vidurio Lietuvoje. Centras – Kietaviškės.
Istorija
Valsčius gyvavo XX a. tarpukariu.
Didysis mokslas
Didysis mokslas  – didelio masto moksliniai tyrimai, kurie yra finansuojami kelių valstybių vyriausybių. Viena žymiausių ir didžiausių didžiojo mokslo įstaigų yra Europos branduolinių mokslinių tyrimų organizacija, kurios veiklą finansuoja 32 valstybių vyriausybės. ITER organizacija, statanti to paties pavadinimo branduolinės sąlajos reaktorių ITER, yra finansuojama 7 valstybių vyriausybių (Europos Sąjunga yra viena valstybė šiame kontekste).
Didysis mokslas pasižymi ne tik dideliu finansavimu, bet ir gausiu darbuotojų skaičiumi, įspūdingais infrastruktūros ir laboratorijų dydžiais.
Įstaigos
Didžiojo mokslo įstaigos, atliekančios įvairius didelio masto mokslinius tyrimus, yra:
Juozapo Bonaparto įlanka
Krantai žemi, vingiuoti, apaugę mangrovėmis; priekrantėse koralų rifai. Daug mažų įlankų, yra nedidelių salų. Įteka Ordas, Pentekostas, Djurakas, Forestas, Viktorija, Ficmoricas ir kitos upės. Didžiausia pakrantės gyvenvietė – Vindamas. Vakarinėje ir rytinėje pakrantėse įsteigtos aborigenų rezervacijos. Dalis įlankos saugoma Juozapo Bonaparto Įlankos jūrų parke.
Pirmasis įlankoje apsilankęs europietis buvo olandų keliautojas Abelis Tasmanas 1644 m. Įlanką 1803 m. Juozapo Bonaparto, Napoleono Bonaparto vyresniojo brolio, vardu pavadino prancūzų keliautojas ir gamtininkas Nikola Bodenas (Nicolas Baudin).
Žilių valsčius
Žilių valsčius (, nuo 1936 m. Amtsbezirk Schillen) – buvęs administracinis-teritorinis vienetas Karaliaučiaus krašte.
Istorija
Įkurtas 1874 m. balandžio 15 d. Panaikintas II pasaulinio karo pabaigoje.
Voldemaras Vasilis
270px|thumb|Bažnyčia Geteborgo priemiestyje Tuve Voldemaras Žanis Vasilis (SV Voldemars Zanis Vasilis; 1922 m. sausio 13 d. Skuode – 2001 m. balandžio 8 d. Švedijos Vestra Jotalando lėno Västra Frölunda vietovėje) – iš Žemaitijos kilęs Švedijos architektas.
Biografija
Gimė ir augo ūkininkų Janio Vasilio ir Katrinos Balceris šeimoje. 1941–1942 m. studijavo aukštojoje Kauno meno mokykloje (kitais duomenimis – Latvijos dailės akademijoje). Antrojo pasaulinio karo pabaigoje pasitraukė į Švediją. 1951 m. Čalmerso technikos universitete Geteborge įgijo architekto diplomą. 1945 m. įsidarbino akcinėje bendrovėje „Vetlandahus“ Eskilstiunoje, o nuo 1951 m. darbavosi žinomų švedų architektų Sven Brolid ir Jan Wallinder biuruose Geteborge. Pastarajame mieste 1957 m. atidarė savo architektūros biurą. 1959–1962 m. asistento pareigose dėstė Čalmerso technikos universitete.
Žinomi šie didesni arch. Voldemaro Vasilio paruošti projektai: savivaldybės rūmai Jislavede (1961 m.), parapijos namai Miolndale (1962 m.), sporto baseinas Gnušėje (1964 m.), senelių prieglauda Geteborge (1965 m.), vyskupijos sodas Geteborge (1965 m.), bažnyčia Geteborgo priemiestyje Tuve (1976 m.). Be to suprojektavo keletą mokyklų ir biurų, pramoninių pastatų, gyvenamųjų rajonų ir vilų.
George Carlin
Džordžas Denisas Patrikas Karlinas (, 1937 m. gegužės 12 d. – 2008 m. birželio 22 d.) – amerikiečių komikas, aktorius, visuomenės kritikas ir rašytojas.
Kūryba
Laikomas svarbiu ir įtakingu stand-up komiku, vadinamas „kontrkultūros komikų dekanu“. Garsėjo savo juoduoju humoru ir satyra apie politiką, anglų kalbą, psichologiją, religiją ir tabuizuotas temas.
1977 m. HBO nufilmuotas pirmas iš keturiolikos Karlino spešlų. Nuo aštuntojo dešimtmečio pabaigos pasirodymuose daugiausia dėmesio skirta Amerikos visuomenės sociokultūrinei kritikai. Dažnai komentuodavo Amerikos politines problemas ir satyrizuodavo Amerikos kultūrą. Paskutinis spešlas „It’s Bad for Ya“ nufilmuotas likus mažiau nei 4 mėn. iki mirties nuo širdies nepakankamumo.
Diržkiemio valsčius
Diržkiemio valsčius – buvęs administracinis-teritorinis vienetas Karaliaučiaus krašte.
Istorija
Įkurtas 1722 m. Panaikintas XIX a., 1874 m. Diržkiemis jau priklausė Vilūnų valsčiui.
Gyvenvietės
Valsčiui priklausė 58 kaimai.
Panegialios FC
„Panegialios FC“ – Graikijos futbolo klubas iš Aigijaus.
Istorija
Klubas įkurtas 1927 m. Ilgą laiką žaidė žemesniuose šalies divizionuose.
Namų rungtynes žaidžia Aigijaus miesto stadione.
Spalvinė gama
Juoda ir balta spalvos.
Abuk
Abuk laikyta moterų bei sodų globėja. Deivės simboliai – nedidelė gyvatė, mėnulis ir avis. Sūnus – lietaus ir vaisingumo dievas Denka. Pasak dinkų mitų, Abuk buvo sukurta drauge su Garangu, pirmuoju vyru. Laikoma pirmąja javų augintoja.
Krokuvos grašis
Krokuvos grašis (, dgs.grossi cracovienses), vėliau vadintas Lenkijos grašiu, Lietuvos grašiu – Lenkijos, LDK ir Abiejų Tautų Respublikoje naudota sidabro moneta, kaldinta nuo XIV a. Krokuvoje (vėliau ir kitose monetų kalyklose).
Ankstyvieji grašiai
Krokuvos grašis imtas kaldinti 1367 m. valdant Kazimierui III Didžiajam mėgdžiojant Prahos grašį, kaldintą nuo maždaug 1300 m., ir kitas dideles sidabrines grašio tipo monetas, leistas Šventojoje Romos imperijoje. Tuometinei Lenkijos ekonomikai sidabrinė moneta buvo reikalinga, nes tuo metu kursuojantys sidabriniai smulkūs denarai nepatenkino augančių ekonominių poreikių. Iki 1330 m. Prahos grašis prilygintas 12 denarų, vėliau iki 1380 m. – 16 denarų, o po 1380 m. nusistovėjo santykis 18 denarų. Lenkijoje grašis prilygintas 8 denarams, o Lietuvoje – 10 denarų.
Kazimiero III Krokuvos grašis vidutiniškai svėrė 3,1 g (2,62 g sidabro), Prahos grašis – 3,4 g. Abi monetos buvo kaldinamos iš 775 prabos sidabro. Iki Averse buvo karūnos atvaizdas ir užrašas dviem eilutėmis KAZIMIRVS PRIMUS DEI GRATIA REX POLONIE ('Kazimieras pirmas dievo malone karalius Lenkijos'). Reverse – Lenkijos herbinio erelio atvaizdas ir užrašas GROSI CRACOVIENSESS ('Krokuvos grašiai').
Krokuvos grašis kaldintas maždaug iki 1370 m. Vėliau grašis buvo daugiau skaičiavimo vienetas (t. y. 18 denarų), nei kad reali moneta. Greta egzistavo ir kitas pinigų skaičiavimo vienetas – zlotas, lygus 30 grašių, kuris irgi nebuvo monetizuotas. Tuo metu buvo kaldinamos realios monetos – pusgrašiai. Lietuviškasis pusgrašis turėjo 1,27 g sidabro, o lenkiškasis – 1,03 g. Taigi, 4 lietuviškieji grašiai buvo lygūs 5 Lenkijos grašiams.
ATR grašiai
Sidabriniai grašiai kaip monetos po ilgos pertraukos Lenkijoje vėl imti kaldinti 1526 m. valdant Žygimantui Senajam, bet šie grašiai buvo jau gerokai prastesni – juos kaldino iš 375 prabos sidabro, jie svėrė 2,059 g. 1535 m. nukaldinti ir pirmieji lietuviškieji grašiai. Po Stepano Batoro reformos 1578–1580 m. susidarė Lenkijos ir Lietuvos monetų sistema. Lenkiškos ir lietuviškos monetos imtos leisti vienodo svorio ir vienodos kokybės, nors išore šiek tiek skyrėsi. Grašius kaldino kalyklos Vilniuje, Olkuše, Malborke, Gdanske, Rygoje. Valdant Zigmantui Vazai grašius toliau kaldino Vilniuje, Olkuše, Bydgoščiuje, Krokuvoje, Poznanėje ir Gdanske (iki 1627 m.).
Per visą ATR egzistavimo laikotarpį grašiai buvo svarbiausias piniginis vienetas. Stiprėjant infliacijai, jau nuo XVII a. vidurio grašio smulkesnieji nominalai nebebuvo kaldinami, o grašis ilgainiui virto smulkia moneta. Todėl išpopuliarėjo stambesnio grašio nominalo monetos, kaip kad trečiokai, šeštokai. Tuo metu vis didesnę reikšmę įgijo stabilesnės vertės monetos, pririštos prie tarptautinio kurso: sidabriniai taleriai (jų vertė XVI–XVII a. nusmuko nuo 30 iki 105 grašių) ir auksiniai zlotai (jų vertė XV–XVII a. nusmuko nuo 30 iki 225 grašių).
XVIII a. viduryje grašiams visiškai nuvertėjus, Augustas III pradėjo juos kaldinti iš vario (3,9 g, kaldinti 1752–1795 m.). Kaip ir seniau, 30 varinių grašelių buvo lygūs 1 sidabriniam zlotui, pradėjo kursuoti ir 60 varinių grašelių monetos – aštuntokai. Tuo metu taleris jau prilygintas 240 grašių.
Apie 1766 m. vykdant ATR pinigines reformas, buvo siekiama stabilizuoti monetų kursą. Todėl naujai pradėjo kursuoti sidabriniai grašiai su pastovia sidabro verte: jie atitiko 1/2 sidabrinio zloto (moneta neegzistavo), kuris savo ruožtu prilygintas 1/8 talerio. Sidabrinio grašio santykis su paraleliai kursuojančiu variniu buvo 1:7,5. Kad atskirti nuo sidabrinių, variniai grašiai buvo vadinami grašeliais.
Grašiai XIX a. Lenkijoje
1795 m. padalinus ATR, valstybė nebeteko savo valiutos. Lenkiškose srityse grašio naudojimas buvo atgaivintas XIX–XX a. Čia buvo naudojami šie grašiai:
Po 1924 m. Lenkijoje grašis vėl atgaivintas, kaip 1/100 zloto dalis.
Nominalai
Grašiai buvo kaldinami įvairiais nominalais, šie nominalai turėjo atskirus pavadinimus:
Juodupėnai (Širvintos parapija)
Juodupėnai (, nuo 1938 m. Naßfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 19 km į rytus nuo Pilkalnio, 5 km į šiaurės vakarus nuo Kudirkos Naumiesčio, prie Vorupės.
Istorija
dešinėje|miniatiūra|260px|Juodupėnų kaimo bendruomenė 1936–37 m. Minimi 1542 m. Istoriniai pavadinimo rašybos variantai: Jodupe, Jodupöhnen. 1785 m. buvo kulmiškių kaimas su 12 ugniakurų, 1821 m. – valstiečių kaimas su 57 gyventojais. 1846 m. Juodupėnuose buvo 14 gyvenamųjų pastatų ir 100 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1901 m. kaimo pakraščiu nutiestas siaurasis geležinkelis. Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.
Kastrovičai
Kastrovičai – kaimas vakarų Baltarusijoje, 19 km į šiaurės vakarus nuo Slanimo.
Istorija
XIX a. buvo dvaras ir kaimas, Slanimo apskrities Kastrovičų valsčiaus centras.
Liepgalio domenų valsčius
Liepgalio valsčius – buvęs administracinis-teritorinis vienetas Karaliaučiaus krašte.
Istorija
Įkurtas 1722 m. Panaikintas XIX a.
Jeremy Renner
Džeremis Ly Reneris (, g. ) – JAV aktorius.
Nuo 2011 m. Reneris vaidino Klintą Bartoną / Sakalo akį, „Keršytojų“ narį keliuose „Marvel Cinematic Universe“ filmuose ir televizijos serialuose, įskaitant pagrindinį vaidmenį „Disney+“ seriale „Hawkeye“ (2021 m.). Jis taip pat pasirodė filmuose „Neįmanoma misija: Šmėklos protokolas“ (2011 m.), „Bornas: Palikimas“ (2012 m.), „Jonukas ir Grytutė: raganų medžiotojai“ (2013 m.), „Amerikietiška afera“ (2013 m.), „Neįmanoma misija 5“ (2015 m.) ir „Atvykimas“ (2016 m.).
Alaotra
Alaotra  – ežeras rytinėje Madagaskaro dalyje, Vidurio plokščiakalnyje, į šiaurę nuo Ambatondrazakos. Tai didžiausias šalies ežeras. Ežeras labai seklus (gylis ~1,5 m), jo krantai žemi, pelkėti, apaugę vandens augalų sąžalynais. Į Alaotros ežerą įteka Ambato upė, o išteka Maningoris, kuris ežero vandenis neša į Indijos vandenyną.
Aplink Alaotros ežerą driekiasi svarbūs ryžių auginimo plotai. Aplinkiniai sąžalynai yra svarbi vandens paukščių, tame tarpe retų ir endeminių (madagaskarinė antis, madagaskarinė nardančioji antis, alaotraninis kragas) buveinė. Ežero pakrantėse taip pat gyvena tik čia sutinkama lemūrų rūšis Hapalemur alaotrensis. Dėl medžioklės ir besiplečiančių ryžių laukų retos rūšys nyksta.
Stakės
Stakės – kaimas Anykščių rajono savivaldybėje, 7 km nuo Anykščių, prie kelio, Ramuldavos miškuose, prie Variaus upelio. Stakių kaime veikia Danutės Gečytės kaimo turizmo sodyba.
Etimologija
Manoma, kad kaimo pavadinimas – asmenvardinis vietovardis, kilęs nuo pavardės Stakys.
Istorija
1939 m. kaimas išskirstytas į vienkiemius. 1949 m. Stakėse, Pavilonių namuose, buvo įkurta pradinė mokykla.
Lietuvos futbolo varžybos 1987 m.
Lietuvos futbolo varžybos 1987 m.
I lyga
Teisę žaisti aukščiausiojoje lygoje kitame sezone iškovojo Sūduva Kapsukas, Automobilistas Klaipėda, Vienybė Ukmergė ir Statyba Jonava.
Užpjaunių domenų valsčius
Užpjaunių domenų valsčius – buvęs administracinis-teritorinis vienetas Karaliaučiaus krašte.
Istorija
Įkurtas 1722 m. Panaikintas XIX a.
Kurylavičai
Kurylavičai – agromiestelis vakarų Baltarusijoje, 26 km į pietryčius nuo Mastų. Apylinkės centras.
Istorija
XIX a. buvo kaimas, Slanimo apskrities Kurylavičų valsčiaus centras.
Janelionių vėjo malūnas
Janelionių vėjo malūnas – kepurinis akmeninis vėjo malūnas, stovintis Pakruojo rajone, Pašvitinio seniūnijoje, Janelionių kaime, šalia kelio, 5 km į rytus nuo Pašvitinio. miniatiūra|160px|left|Malūnas be stogo miniatiūra|160px|left|Durų angos be durų
1993 m. objektas paskelbtas valstybės saugomu, regioninės reikšmės inžinerinio paveldo paminklu.
Konstrukcija
Malūno kepurė su sparnais į vėją buvo atgręžiama grąžulu. Grąžulą sudarė rąstas, nuleistas nuo kepurės galinės dalies žemyn pagal malûno sieną. Nuo grąžulo apačios aukštyn ėjo į šalis dvi stygos, prikabintos prie horizontalios sijos, esančios kepurės gale, tuo sudarydamos trikampį, kurio pagrindas buvo viršuje. Visą apgręžimo sistemą sudarė du tokie trikampiai. Antrojo trikampio pagrindą sudaranti sija ėjo per kepurės vidurį. Visa ši sistema įgalino grąžulo siją laikytis neprispaustai prie malūno sienos. Grąžulo galas buvo kabinamas prie oželio, o oželis – prie stulpelio. Du vyrai, sukdami oželio veleną, galėjo pasukti malūno kepurę į vėją.
2012 m. duomenimis, buvo likusios akmeninės malūno sienos, tarpaukštinių perdangų sijų lizdai sienose, sijų liekanos ir keletas įrangos fragmentų: statvolio ir jo apatinio guolio tvirtinimo liekanos, girnų ašies rėmas, statvolio apatinio krumpliaračio liekanos, malūno kepurės pasukimo mechanizmo liekanos.
Istorija
Malūną 1907 m. pasistatė ūkininkas Dominykas Zuokas, garsėjęs sumanumu, teisingumu, taktiškumu. Mirė sulaukęs 86 metų. Tai jis buvo pasistatęs Janelioniuose medinį kepurinį malūną 1905 m. už pasiskolintus pingus. Vos po metų malūnas sudegė. Sklido kalbos, kad malūną padegė Gegiedžių malūno savininkas, pravarde Vodka.
Iš tėvo mūro malūną paveldėjo jo sūnus Pranas Zuokas, malęs iki 1948 m. 1948-1949 m. malė vietinis gyventojas Povilas Adomaitis. Vėliau malūnas atiteko kolūkiui. 1950 m. buvo malama nebe vėjo, bet elektros pagalba. Nėra duomenų, kada malūne nustota malti. 1980 m. malūnas stovėjo jau nebenaudojamas, be didžiosios dalies technologinės įrangos. Janelionių vėjo malūno piešinyje 1982 m. (aut. D. Jonušytė) dar matyti šalia malūno stovėję sodybos pastatai. 1992 m. malūne kilo gaisras.
Firefly
„Firefly“ – JAV kosminio vesterno žanro draminis televizijos serialas, kurį sukūrė režisierius Joss Whedon. J. Whedon, kartu su Tim Minear, ėjo vykdančiojo prodiuserio pareigas. Serialo veiksmas vyksta 2517 metais, po žmonijos atvykimo į naują žvaigždžių sistemą, ir plėtojasi aplink Firefly klasės tipo erdvėlaivio „Serenity“ persimetėlių įgulą.
Seriale nagrinėjami grupelės žmonių, kurie kovėsi pilietiniame kare pralaiminčiųjų pusėje, ir kitų, kurie dabar bando pragyventi plačiai pasklidusios visuomenės pakraščiuose, gyvenimus. Šioje ateityje dvi išlikusios supervalstybės, JAV ir Kinija, susivienijo su tikslu įkurti centrinę federacinę vyriausybę, vadinamą Aljansu, o dėl to susiliejo abiejų šalių kultūros.
„Firefly“ premjera JAV įvyko „Fox“ tinklu 2002 m. rugsėjo 20 d. Gruodžio viduryje serialo „Firefly“ žiūrovų skaičius siekė 4,7 mln. Serialo transliavimas buvo nutrauktas parodžius 11 iš 14 pastatytų serijų. Nepaisant trumpo serialo gyvavimo eteryje laikotarpio, išleidus DVD pakuotes, pardavimai buvo itin geri, susibūrė didelė serialo gerbėjų bendruomenė. 2003 m. serialas pelnė Primetime Emmy Award apdovanojimą už specialiuosius efektus. Jau po serialo transliavimo nutraukimo atėjusi sėkmė paskatino J. Whedon ir „Universal Pictures“ pastatyti tęsinį filmo formate – „Serenity“.
„Firefly“ frančizė išsiplėtė ir į kitas medijas, kaip kad komiksus ir vaidmenų žaidimą.
G.U.Y.
Kritika
Jason Lipshutz iš „Billboard“ rašė: „Zedd’o produkcijos širšių lizdas, Lady Gaga ir jos provokuojanti komanda sukūrė išskirtinę „ARTPOP“ dainą“. Robert Copsey iš „Digital Spy“ pagyrė dainą dėl „šlifuojančio boso“ ir „hipnotizuojančio priedainio“. Andy Gill iš „The Independent“ teigia, kad dainoje girdimas robotiškas kalbėjimas apie seksualinę atrakciją. MTV žinių vedėjas John Walker pagyrė dainos tekstą, bet teigia, kad jam mažiau patiko dainos muzika. Caryn Ganz iš „Rolling Stone“ dainą įvardija kaip „gotiškas kalimas“.
Aprašymas
„Billboard“ dainą „G.U.Y. (Girl Under You)“ aprašė, kaip vibruojančią šokių sireną, dainoje rodomas skirtumas tarp lyčių lygybės ir sąmoningo seksualinio pateikimo.
Vaizdo klipas
thumb|right|200px|Muzikinis vaizdo klipas buvo filmuotas „Hearst Castle“ pilyje, netoli San Simeon, [[Kalifornija|Kalifornijoje. ]] Ši daina kaip trečiasis albumo „Artpop“ (2013) singlas buvo patvirtintas 2014 metų vasario mėnesį. Vaizdo klipas nufilmuotas „Hearst Castle“ pilyje, Kalifornijoje. Filmuojant dainos „G.U.Y“ klipą, atlikėjai įkando lėtasis loris. Pirmą kartą šio įrašo ištrauką pateikė kovo 21 dieną, interviu su Savannah Guthrie metu, amerikiuočių laidoje „Today“. Dviejų minučių ištrauka debiutavo kovo 22 dieną, „Dateline NBC“ laidoje. Vėliau, tą pačią dieną buvo išleistas visas muzikinis video.